
LÆST I DET KONGELIGE NORDISKE OLDSKRIFT-SEL- 

6KABS AARSMODE PAA CHRISTLANSBORG 

DEN 29. MAI 1857. 



Ved det Nordiske Oldskrift-Selskabs sidste Aars- 
mOde her paa Slottet blev det SpOrgsmaal atter bragt 
paa Bane, hvorledes det havde været muligt for vore 
Forfædre i Steenalderen, uden de nu brugelige me- 
chaniske Midler, at behandle de store Steenmasser, 
hvoraf deres Gravkamre bleve byggede, og i Sær- 
deleshed at hæve de store Overliggere eller Grav- 
kammer-Dækstene op paa deres Leie. 

Jeg har allerede .fbr flere Åar tilbage udtalt en 
Mening derom; (fe*/' var i'AarsmGdet den 2t*** Marts 
1853. Men jeg hetrég^tåe dog kun denne min Me- 
ning som et f8rste"PQiiS8g.'f''der kunde behove deels 
en nærmere Bestemmelse, deels en videre Udférelse. 
Jeg er derfor i mine Fritimer stundom kommen til- 
bage paa den samme Gjenstand , har betragtet den 
fra flere Sider, og kunde maaskee nu være istand 
til at give en deels rigtigere, deels fuldstændigere 
Fremstilling. 

I mit tidligere Foredrag havde jeg nærmest ind- 
skrænket mig til det ene Punkt: Hvorledes Steen- 
alderens Mennesker have været istand tU at hæve de 
store Overliggerstene op paa Gravkamret. Her vil 
jeg nu yttre mig om Gravkammer-Bygningen i det 

hele : Om Tilveiebringelsen af Materialet, Bearbeidel- 
sen af samme, Transporten deraf og selve Bygnings- 
værket. 

Jeg troede forhen, at man i Stéenalderen havde 
været noget bunden med Hensyn til Valget af det 
Sted, hvor et stOrre Gravkammer byggedes, dier at 
man var nodt til åt vælge et Sted, hvor den store 
Overligger allerede forud laa pac^ Jorden ; jeg troede, 
at man ikke indlod sig paa at lOfte Overliggeren, 
men at man undergravede den og byggede Grav- 
kiamret ned i Jorden. Nu er jeg derimod ved nær- 
mere Overveielse bleven bragt til at modificere denne 
Anskuelse derhen, at Gravkamret virkelig kunde 
bygges paa et vilkaarligt valgt Sted, og jeg skal, 
fSrend jeg viser dette nærmere, angive mine Grunde 
til denne Mening. 

For det forste er det da i sig selv ikke rimeligt, 
at de Gamle kunde have været tilfredse med, at lade 
Tilfældet bestemme, hyor et Gravkammer skulde 
bygges. Vistnok tbr man antage, at de store Rulle- 
stene i den Qeme Oldtid fandtes i langt st5rre Mængde 
paa vore Marker end nuomstuuder; men man t5r 
ogsaa antage, at de snart bleve forbrugte i de be- 
folkede Egne, og da Gravkamrene upaatvivlelig byg- 
gedes i Nærheden af Boligerne, vilde Forraadet af 
store Stene paa disse Steder snart være medgaaet. 
De maatte da hidfbres andensteds fra. For det andet 
vil man ofte befinde, at Gravkamrets Dække bestaaer 
af flere Overliggere , der Oiensynlig ere lagte tilrette 
efter hinanden, hvilket neppe kan være et Værk af 
den Naturrevolution, hvorved Rullestenene efter Na- 
turkyndiges Mening ere fremkomne hos os. For det 



tredie vil man bemærke, at Overliggerne næsten 
altid vende en flad Side nedad, hvorimod man ved 
Opgravning af store Stene paa Marken i Reglen 
stedse vil finde, at de netop med deres spidse og 
ujævne Dele have boret eller viklet sig dybt ned i 
Jorden, hvilket da heller ikke kunde være anderledes 
efter geologiske Theorier. Dersom man altsaa — 
som jeg tidligere antog — havde bygget Gravkamret 
under Stenen ved en Underbygning, saa vilde man 
aldrig eller dog kun yderst sjeldent have faaet en 
flad Side til Lofl;, hvad Erfaring viser, at snart alle 
Gravkamre have. 

Det er disse Bemærkninger, der have foranle- 
diget mig til at modificere mine tidligere Anskuelser 
og at optage paany det hele SpOrgsmaal om Grav- 
kamrenes Bygningsmaade og Overliggerstenens An- 
bringelse. Jeg skal nu i Korthed meddele Resul- 
tatet, hvortil jeg ved gjentagne Overveielser, tildeels 
endog ved anstillede Experimenter, efterhaanden er 
kommen. 



1. OLDTIDENS FÆRDIGHED I STEEN- 
MASSERNES BEHANDLING. 

« 

Jeg skal begynde med en almindelig Sætning, 
som vist ingen vil modsige, den nemlig, at man ved 
enhver Oldtiden vedkommende Unders<)gelse maa 
sætte sig ind i Oldtidens hele Tilstand. Den, der 
vil afhandle et enkelt Punkt af Steenalderens Cultur, 
maa — saavidt muligt — levendegjOre for sig hiin 

^erne Oldtids Aand, Stræben og Virksomhed, hvad 
Datidens Mennesker regnede for vigtige Opgaver, paa 
hvis Losning Snillet og Kraften blev anvendt. 

Navnet Steenalderen er meget betegnende. Ste- 
nen var for hine Mennesker, hvad Metallet er blevet 
for os. Ligesom den njere Tid har anvendt og an- 
vender sin Opfindsomhed paa at behandle Metallet 
og drage Nytte af det i forhen ukjendte Retninger, 
saaledes anstrængede Steenalderens Mennesker deres 
aandelige og legemlige Evner for at blive Herrer 
over Steenriget, at kunne tumle de store Kampestene 
til deres raae Bygningsværker, at kunne bearbei^e 
de mindre Flintestene til deres finere Redskaber. 
De havde ikke Kobberet og Jernet. Stenen var Alt; 
dens Behandling var en Livets Hovedopgave. Hver 
fOlgende Slægt arvede den foregaaen des Erfaringer, 
Kundskaber, Kunstgreb og Fremkridt; de store Van- 
skeligheder, de ufuldkomne Midler og det vigtige 
Oiemed opvakte, styrkede og bevarede den hos 
ucultiverede Folk ofte saa mærkelig skarpe Iagt- 
tagelse, sindrige Opfindelse og utrættelige Vedhol- 
denhed. Derved opstod en vis Cultur. 

Den Retning af Steenalderens Cultur, som vi 
her beskjeftige os med, kunde i vore Dage sammen- 
lignes med de allersimpleste Steenhuggeres paa Lan- 
(det — Indersters og Dagleieres — der paatage «ig 
at sprænge store Steen, bortfare dem, opstille raae 
Steengjerder eller Steendiger. Deres Færd er lærerig. 
Den, som med Opmærksomhed har betragtet saa- 
danne Mænds Årbeide og indladt sig i Samtale med 
dem, vil let have bemærket, hvorledes de, uden at 
kunne angive Grunde derfor, have erhvervet sig en 

vis Kundskab med Hensyn til store Kampestenes 

A Behandling, Klovning, Transportering fra et Sted til 

^ et andet. De have ligesom et Indblik i Stenens 

it^ Indre. Man h5rer dem sige: ^^Jeg seer nok, at 

♦ • den maa sprænges fra den Side." Man seer dem 

ridse med Kul en let Fure i Stenen og anbringe 
nogle Slag, og man forbauses over, hvor let en 
kæmpemæssig Steen derefter falder i glatte og regel- 
mæssige Brud. Den lærdeste Geognost eller Oryk- 
tolog skulde neppe gjore dem det efter. Men kan 
en saadan Kundskab og Færdighed udvikle sig i vore 
Dage, da disse Arbeider agtes saa ringe, saa maatte 
den meget mere kunnet det i en Oldtid, da Steen- 
arbeider af alle Slags havde den h5ieste Betydning 
f for Livet og i Religionens Tjeneste. Det er ogsaa 

vist, at Steenalderens Mennesker uagtet deres ringe 
Midler formaaede at frembringe Steenarbeider , som 
endnu maae betragtes med Beundring. Man betragte 
blot deres hugne Pilespidser, deres Flintmeisler, 
Oxer o. s. v. Ingen er nu istand til med hiin Tids 
Midler at udhugge en saadan Pilespids eller Meissel. 
^ • Paa samme Maade vilde det ganske vist i vor Tid 

falde meget vanskeligt med Oldtidens Redskaber at 
i opfére Oldtidsgravkamre. Og hvorfor ere de gamle 

\ Kunster og Kunstgreb gaaede tabt? Fordi disse nu 

ikke mere have nogen Vigtighed. Da Metalredska- 
beme aflOste dem af Steen, da Jordgraven traadte 
istedenfor de mægtige Steenkamre, saa faldt Steen- 
arbeidemes Betydning og glemtes de gamle Erfa- 
ringer om Flintestenenes Tilhugning og Kampestene- 
nes Flækning og Flytning uden Brug af de huuslige 
eller mechaniske Midler, der nu vilde komme til 

Anvendelse. Det er derfor ikke i Mechanikeres 
Værksted at man skal lære, hvorledes de Gamle 
havde bygget deres Gravkamre. Oldgranskeren maa 
stige ned til dem, der hjelpe sig med de aller- 
simpleste Midler. 

Under stadigt Hensyn til disse almindelige Be- 
greber om Steenalderens Cultur, skal jeg nu gaae 
over til at vise, hvorledes jeg har forklaret mig Byg- 
ningen af de mærkværdige Gravkamre ved de simple 
Redskaber, som Oldtidens Mennesker vare indskræn* 
kede til. 



2. DANNELSEN AF BYGNINGSMATERIALET. 

Den, der vil bygge, maa fbrst samle sig tilstræk- 
kelige Materialer og dernæst tildanne dem efter sin 
Hensigt. Bygmesteren af Steengravkamre har maattet 
gjOre det samme. 

At erholde de fomodne Stene kunde i den Qeme 
Oldtid ikke være vanskeligt; det gjaldt kun at vælge 
dem paa et Sted, der ikke var for langt borte fra 
den Plads, hvor Gravkamret skulde bygges, eftersom 
Transporten ellers vilde blive altfor besværlig. De 
store Kampestene fandtes imidlertid vistnok i rigelig 
Mængde paa Markerne, og vel fornemmelig ved Kyst- 
strækningerne, hvor man endnu saa hyppigt seer dem. 
Det er bemærket, at Gravkamre i stor Mængde findes 
ved Sokysterne, og man har deri villet sOge et Be- 
viis for, at disse have tidligt været bebyggede. Dette 
synes rimeligt; thi GravhOien kan vist ikke antages 

opfbrt meget langt fra den Afdodes og Hans Families 
Hjem. Men kunde det dog ei være en medvirkende 
Grund til at man finder saå mange GravhOie ved 
Kysterne, at de mægtige Steenmasser netop der vare 
opdyngede, og at de ikke lode sig flytte just meget 
langt? Jeg vil blot fremstille denne Idee. Saa meget 
t5r man antage, at Gravkamrets Bygmester har taget 
sine Materialer saa nær som muligt ved det Sted, 
hvor Bygningen skulde udfOres. 

Den næste Gjeniing maatte blive den, at til- 
danne Stenen for dens Bestemmelse. Betragter man 
Gravkamrets Indre, vil man strax blive vaer, at dets 
Vægge og Loft altid fremvise flade Sider og at disse 
danne en saa glat Væg, som man aldrig eller kun 
med en sjelden Undtagelse træffer hos den raa Steen 
paa Markerne eller ved Kysterne. Der kan fblgelig 
ikke være nogen Tvivl om , at disse store Steen ere 
flækkede eller tilhugne i Anledning af Byggearbeidet. 
Der kan vist heller ikke være Tvivl om, at denne 
Stenenes Flækning eller Sprængning er foregaaet paa 
det Sted, hvor de bleve fundne og tagne; thi der 
var al Ginind til at lette sig den fSlgende Flytnings 
Besværligheder ved forud at tildanne og derved for- 
mindske Steenmasserné. Men her staae vi strax ved 
det vanskelige Sporgsmaal, hvorledes det har været 
muligt at kl5ve saa store Steenmasser i regelmæssige 
Brud og glatte Sider med de Træ- og Steenredskaber, 
som Steenalderens Mennesker alene havde at benytte 
sig af. At de have formaaet det, er vist, vi have 
Beviserne for vore Oine; Sporgsmaalet er kun, hvor- 
ledes de have formaaet det. Jeg har ikke paataget 
mig aldeles fyldestgjOrende at besvare dette SpOrgs- 

maal , men jeg vil erindre om, hvad jeg i de forud- 
sendte almindelige Bemærkninger yttrede angaaende 
det for Oldgranskeren lærerige i de simpleste Lands- 
by- S teenhuggeres Gjeming. Hvad bruge da disse? 
De bruge Vandet, Dden, Kilen og KoUen. Naar de 
ved et umiddelbart Skj5n have opdaget, fra hvilken 
Side Stenen kunde antages lettest at ville adskille 
sig i glatte Brud, saa ridse de en Fure paa samme 
Sted og i den Retning, de ville kl(5ve; de helde 
stundom Vand deri og lade det staae i nogen Tid; 
de omgive siden Stenen med Bd eller lægge Ild 
under den, hvorved den bliver varm, skjor eller 
fragil; de anbringe dernæst smaa Kiler i hiin Fure, 
saa mange de ansee for nødvendige, og de bruge 
derefter KoUen til at virke paa Kilerne. Og virkelig 
lykkes det i Regelen ved disse overmaade simple 
Midler at sprænge overordentlig store Steen i et saa 
glat Brud, soill var det sauget med en Saug. 

En dermed meget overeensstemmende Fremgangs- 
maade antager jeg at Steenalderens Mennesker kunne 
have brugt. Havde de ligeledes med et Ovet Oie 
fundet, paa hvilket Sted Stenen burde sprænges, saa 
kunde de vel med deres Flintredskaber, Meisler og 
Oxer danne en Fure ; de kunde bruge Vandet og 
Ilden, som i vore Dage; de havde Kiler af gam- 
melt stærkt Egetræ og Steen; de havde KoUer af 
Træ og Steen og andre svingende Slag -Redska- 
ber; de havde kæmpestærke Arme, der kunde fore 
disse. 

Jeg holder mig for overbeviist om, at Arbeidet 
ogsaa nu lod sig udfore paa denne Maade; hvor 
meget mere da i den Tid, da Oveisen deri var saa 

stor og Arbeidet selv en hellig Gjeming i Religionens 
Tjeneste. Gravkamrets Bygmester maatte og skulde 
have sit Materiale beredt, og han fik det, som han 
maatte og skulde have det. 



3. TRANSPORTEN DERAF TIL BYGGE- 
PLADSEN. 

Men dette Materiale laa endnu paa den samme 
Plads, hvor de raae Steenmasser vare tagne og 
kl5vede, det næste Skridt maatte blive det, at hen- 
fére disse tildannede Steen til det Sted, hvor Grav- 
kamret skulde bygges. Ogsaa denne Deel af Arbeidet 
vil synes os vanskeligt at udfore med Steenalderens 
ringe Midler, og dersom Transporten skulde udfores 
ad en længere Vel gjennem ujævnt Terrain, turde 
vist Vanskelighederne ved forste Oiekast forekomme 
mangen en uovervindelige. Alligevel troer jeg, at 
en saadan Transport med samme ringe Midler endnu 
i vore Dage er mulig, meget mere i en Oldtid, da 
Oveisen, Grebet, Iveren og Udholdenheden maa have 
været uendelig storre end nu. 

Som Midler behoves ikke andet end Trækiler, 
Loftestænger, Træruller, KoUer, Tougværk af Huder, 
lange Bjelker eller Skinner og maaskee Trækdyr, 
altsaa kun hvad man i Steenalderen kjendte og be- 
nyttede. Jeg skal sige et Par Ord om disse Midler. 
Hvad for det fOrste KoUen angaaer, da vilde vel den 
almindelige Trækolle til een Mands Brug, hvor mæg- 
tig stor den end var, dog neppe have Drivkraft nok 



14 

paa de vanskelige Steder, saasom naar Stenen skulde 
i&res opad en* Skraaning eller ad det tm Kysten 
stigende Terrain. Man.maatte have et Redskab, der 
kunde drives ved flere Mænds forenede Kræfter. Men 
Redskaber af denne Art maa Oldtiden upaatvivlelig 
have havt, kjendt og anvendt; thi man kunde have 
havt dem af den allersimpleste Construction. Jeg 
tænker niig her nærmest Sving-Bjelken , nemlig en 
nogenledes lige Træstamme, hvori eller hvorom var 
fastgjort nogle Skindstrænge eller Toug^ hvis Ender 
kunde gribes og svinges af flere Mænd paa eengang, 
omtrent saaledes ; 




En saadan Svingblok eller KoUe kunde forene 10 
Mands hele Kraft og gjore betydelig Virkning. 

Hvad Trækdyret angaaer, da er det jo vel mil- 
ligt, at man ikke i Almindelighed finder Beviis paa 
Hestens Brug i de gamle Grave fra Steenalderen, 
endskjont Hesten vistnok meget tidlig har været kjendt 
i Norden; men man kunde da ogsaa have brugt 
andre Huusdyr ved denne Leilighed, ligesom gamle 
Sagn virkelig berette, at Oxne ere blevne anvendte 
ved Flytning af store Steenmasser, hvorom nærmere 
i det folgende. 

Jeg antager da, at de nævnte Redskaber og 
Midler i kraftige Mænds Hænder have været til- 
strækkelige til at fbre de klOvede og tildannede Steen 

fra Strandbredden, eller hvor de ellers oprindelig 
maatte have ligget, op paa Landet til det Sted, hvor 
Gravkamret skulde bygges. Ved Trækiler, Sving- 
køller og Løftestænger maatte man kunne lofte Stenen 
omtrent en Fod, f&rst fra den ene Ende og derpaa 
fra den anden ^ og maatte man derved kunne ind- 
skyde under den Bjelker, der skulde være ligesom 
Skinner eller Bane. Naar Stenen med dens flade 
Side hvilede paa disse Bjelker, maatte den atter 
hæves paa samme Maade, og man kunde da an- 
bringe Ruller imellem Stenen og Bjelkeme, hvorved 
Bevægelsen i h5i Grad vilde lettes. Man kunde nu 
slynge stærke Hudtoug om Stenen og drage i disse 
Toug ved Menneskers og Oxers forenede Kræfter. 
Ved Svingkøllen kunde man sætte Bevægelsen igang 
og understotte den paa et stigende Termin; ved 
Kilen kunde man forhindre Tilbagegang og skaffe sig 
Hvile. De brugte Ruller, der faldt bag ud, kunde 
paany underlægges forfra, ligesom ogsaa de passerede 
Bjelker eller Skinner maatte afloses af andre eller 
benyttes igjen forud ligesom Rullerne. 

Hvorledes nu end de Gamle have iværksat Trans- 
porten, saa troer jeg dog, at det maatte kunne gaae 
paa denne Maade, og i saa Fald er Muligheden paa- 
viist. Meget nærmere kunne vi ikke komme. Vi 
kunne naturligviis ikke have historiske EfteiTetninger 
fra hiin Tidsalder. Mærkeligt bliver, imidlertid dog 
altid det gamle Sagn, som vi alle kjende fra vor 
Læsning i Saxos danske Kronike, om det Gravmæle, 
som Harald Blaatand reiste over sin Moder Thyre 
Dannebod. Det grunder sig vist paa gamle Sagn, 
thi det er ganske dramatisk. 

• Kong Harald hav4e, siger Saxo, ved den jydske 
Strandbred fundet en uhyre stor Eampesteen, og 
medens hans oprOrske Son Svend i en anden Egn 
af Riget lod sig udraabe til Konge , samlede han en 
s4ior Deel Mænd og Oxer, som skulde henslæbe Ste- 
nen til det Sted, hvor den skulde opsættes. Midt 

• 

under Transporten kom en Mand til, og Kongen, 
stolt af sit Værk, sp5rger ham , om han nogensinde 
havde seet en saa stor Klump angreben af menneske- 
lige Hænder. Da svarede Manden: ^^Ja, Konge, jeg 
har seet en endnu storre Klump dragen af menneske- 
lige Kræfter; thi nys saae jeg hele Danmarks Rige 
at hlive draget bort fra Dig; dOm selv, hvilken af 
disse Klumper der er den sværeste." Saaledes siger 
Sagnet. Det vil være overflodigt at gjentage de mær- 
keligste Udtryk. Vi see, at den store Steenmasse 
var funden ved Strandbredden^ at den blev trukken 
op i Landet og at den blev trukken af Mennesker 
og Oxer, 

(I Vedels Oversættelse af Saxo, Side CCXV, 
nævnes ogsaa Heste, men jeg har ladet Saxos Ori- 
ginal eftersee, og der omtales ikke Heste ved denne 
Leilighed.) 



4. SELVE RYGNINGEN AF GRAVKAMRET. 

Naar da saaledes hele Materialet, alle de klovede 
Stene, lidt efter lidt vare samlede, kunde selve Byg- 
ningen udfores; det vil sige. Gravkamrets Vægge- 
stene sættes i Kreds og den store Overligger an- 

« 

bringes som Loft. Denne Overligger, som gjeme er 
af en ualmindelig StOiTelse, synes at maatte have 
frembudt Bygmesteren store Vanskeligheder og det 
var netop med Hensyn dertil, at jeg i mine tidligere 
Bemærkninger antog, at man havde maattet bygge 
Gravkamret der, hvor den kolossale Overligger ifor- 
veien fandtes paa Jorden. En Mening, som jeg af 
de ovenfor anforte Grunde nu har modificeret. 

Bygningen af Gravkamret kunde udentvivl ud- 
fores efter tvende Methoder, hvoraf snart den ene, 
snart den anden valgtes efter Terrainets Beskaffenhed 
eller andre Omstændigheder. Enten kunde man forst 
henlægge Overliggeren med den flade Side nedad 
paa Stedet og derpaa underbygge den med Vægge- 
stene, eller man kunde fOrst opstille Væggestenene 
og derefter bringe Overliggeren op paa disse som 
Loft. 

Den forstnævnte Bygningsmaade var mig i Tan- 
kerne, da jeg for fire Aar siden meddeelte de Be- 
mærkninger, der læses i Antiquarisk Tidsskrift for 
1852-1854 Side 6-8, og jeg maa endnu i det Væsent- 
ligste holde mig til det, som jeg dengang yttrede, 
kun med den Undtagelse, at jeg nu mener, at Over* 
liggeren er henflyttet fra Stedet, hvor den oprindeligen 
fandtes, til det vilkaarlige Sted, der var valgt for 
Gravkamret. Jeg antager altsaa, at man, — efterat 
have lagt Overliggeren med den flade Side nedad 
paa Stedet, ofte det hOieste Sted i en jævnt opad- 
stigende Mark, hvorhen den paa angivne Maade 
bragtes, — byggede Gravkamret ind under den i 

Jordhoiningen ; man lod Jorden blive under Over- 
liggeren for at bære denne, indtil alle Væggestenene 
vare anbragte; og forst naar dette var skeet, ud- 
kastede man Jorden under Overliggeren, som da 
hvilede paa Væggestenene. Naar Gravkamret der- 




efter var tættet med Steenfliser og Leer, kunde Liget 
indbringes, Dorstenen væltes for og Overliggeren 
dækkes med saameget af den udenom Gravkamret 
liggende Jord, som man vilde have bort for at hæve 
Siderne eller Væggene over Markens Niveau. 

Det er en Erfaringssag, at Gravkamre, som man 
anlagde paa hoiere Steder, ofte befiiides saa at sige 
indsænkede eller indgravede en Alen eller mere under 
Niveauet, saa at Sidestenene, hvorpaa Overliggeren 
hviler, kun rage en Fod over samme. Disse Grav- 
kamre tænker jeg mig nærmest byggede paa den nu 
beskrevne Maade, hvorom jeg iovrigt henholder mig 
til mine tidligere Yttiinger. 

Den anden Bygningsmaade, som maaskee stun- 
dom var lettere og naturligere, skal jeg her derimod 

noget nærmere beskriye. Den gaaer for en Deel 
den modsatte Vei, men forer til samme Resultat. 
Jeg antager da, at man begyndte med at sætte 
Væggestenene i Kreds paa den aabne Mark, hvor- 
efter Arbeidet vilde vise sig saaledes: 




Det endnu oventil aabne Kammer med tilhorende 
Indgang maatte derpaa fyldes med Jord, Leer og 
Gruus og stampes fast, for at det ei skulde give sig 
eller falde sammen under det fblgende Arbeide, for- 
nemmelig ved Anbringelsen af Overliggeren eller 
Overliggerne. Man maatte derfor dernæst formo- 
dentlig ligeledes opkaste Jord udenom Kamret, idet- 
mindste ved den ene Side, hvorfra Overliggeren 
skulde bringes op, og derved danne en ganske jævn 
stigende Skraaplan fra Markens Niveau til den øverste 
Kant af de reiste Væggestene; thi de Bjelker, ad 
hvilke Overliggeren skulde trækkes op, maatte have 
et fast Underlag, og den saaledes samlede Jord kunde 
siden benyttes til Gravkamrets Dækning. 

Dernæst kom man til det besværlige Arbeide at 
anbringe Overliggeren. Frerogangsmaaden maatte 
blive den samme som den, der var anvendt ved 
Stenens Flytning til Byggepladsen. Man tog altsaa 
sine Bjelker, to eller tre, og lagde dem ved Siden 
af hverandre langs op ad den nys opkastede Skraa- 
plan til Gravkamrets 5 vers te Rand, saaledes at en 
Ende af dem ragede ud over Kanten, saameget som 

Overliggerens Længde fordrede, medens den anden 
Ende af dem blev skudt ind under den med Lofte- 
stænger og Kiler hævede Steen; man loftede atter 
paa samme Maade Stenen lidt fra Bjelkerne, der 
skulde danne Trækbanen, og lagde Rullerne imellem 
denne og Stenen. Det havde da denne Stilling: 




Nu kunde Bevægelsen sættes i Gang. Med Kiler og 
Loftestænger, Svingkoller, Menneskers og Trækdyrs 
Kræfter maatte det kunne lykkes at rulle Over- 
liggerne op paa Væggestenene ad den jævne Skraa- 
plan. Da disse Vægges tene vare saa at sige af- 
stivede ved den inden i Gravkamret og udenfor fast- 
stampede Jord, kunde de ikke falde om til nogen 
Side, og da Trækbjelkemes Trækbane ligeledes hvi- 
lede paa den faste Skraaplan af Jord udenom, kunde 
denne heller ikke knækkes. Dette kunde forst skee, 
naar den svære Overligger -Steen ganske havde pas- 
seret og var kommen udover Stjttepunktet eller 
Kammen paa Væggestenen; men da vilde derved 
netop Overliggeren let komme paa sin Plads og de 
sonderbrudte Bjelkeender kunde da skaffes bort. 
Dersom Gravkamret behovede flere Overliggere, maatte 
samme Fremgangsmaade gjentages med hver enkelt 
af dem. Dermed var Hovedarbeidet fuldbragt. Kun 
de ubetydelige smaa Arbeider stode tilbage. Man 

udkastede den indvendige Jordfyld, man udbedrede 
Væggene med mindre Steen og Steenflækker, man 
udfyldte paa samme Maade de Mellemrum, som 
næsten altid maatte fremkomme mellem flere Over- 
liggere, man tættede det hele med Gruus, Leer og 
Jord; saa var egentlig Gravkamret færdigt. Ligets 
eller Ligenes Indbringelse var vistnok en religiøs 
Festdag. Naar derefter Dorstenen var væltet for, 
kunde det hele Gravkammer dækkes med den Jord, 
der havde været brugt deels til Gravkamrets Af- 
stivning, deels til Underlag for Trækbanen. Saaledes 
fremkom de JbrdhCie, runde eller aflange, som vi 
endnu hyppigt see paa vore Marker, og som i deres 
Indre gjemmer de mægtige Gravstuer eller saakaldte 
Jættestuer, hvis Bygning her er beskrevet med Hen- 
syn til Steenalderens Cultur. 

Jeg har paaviist tvende Bygningsmethoder; hvil- 
ken af dem man brugte, synes ligegyldigt, thi Re- 
sultatet blev det samme og Vanskelighederne lige- 
ledes de samme, kun at de fulgte i en anden Orden. 
Valget mellem begge Methoder kunde maaskee oftest 
have beroet paa de givne locale Forhold, stundom 
blot paa Bygmesterens Lyst. 

I ethvert Tilfælde mener jeg her at have viist, 
hvorledes det dog var muligt, uden den nyere Tids 
mechaniske Hjelpemidler, alene ved de Redskaber, 
som vore Forfædre i Steenalderen kjendte og be- 
nyttede, at oprøre de mægtige Kampesteens -Værker, 
som vore Gravkamre lade os beundre. Jeg tOr der- 
ved ikke nægte, at ogsaa andre Fremgangs -Maader 
lade sig tænke. Vare disse rimeligere. og mere stem- 

niende med Oldtidens Cultur, skulde jeg med For- 
nOielse slutte mig til dem. Den, som kommer Sand- 
heden nærmest, skal altid hos mig have Fortrinet. 



